- 1 -

 ROMÂNIA

JUDEŢUL BISTRIŢA – NĂSĂUD

 CONSILIUL LOCAL AL COMUNEI

 RODNA

 Nr.6228 din 03.11.2022

# MINUTA

# ședinței extraordinare a Consiliului Local al comunei Rodna din data de 03 noiembrie 2022

 La ședința extraordinară , convocată de îndată , a Consiliului Local al comunei Rodna, județul Bistrița –Năsăud, din data de 03 noiembrie 2022,orele 17,00, au fost prezenți 12 consilieri în funcție , din totalul de 15 consilieri aleși și validați, lipsă fiind domnii : Buculei Costel , Buculei Victor – Doruț și Slăvoacă Viorel .

 Ședința extraordinară a fost convocată de primarul comunei Rodna , domnul Grapini Valentin – Iosif prin Dispoziția nr. 287 din 02.11.2022, conform art.133 alin.(2), litera „a”, art.134 alin.(1) litera „a” , alin.(2) și alin.(4) din Ordonanța de Urgență a Guvernului nr. 57/ 2019 privind Codul administrativ, coroborate cu prevederile Hotãrârii Consiliului Local al comunei Rodna nr.42 din 24 iunie 2021 , privind aprobarea Regulamentului de organizare şi funcţionare a Consiliului Local Rodna, județul Bistrița – Năsăud, revizuit ca urmare a intrării în vigoare a Ordinului nr.25/2021.

 Locul de desfășurare : sediul Primăriei comunei Rodna, sala de ședințe corpul „B”.

 Ședința a fost condusă de președintele de ședință în exercițiu domnul Cozonac Ioan.

 **A. Se solicită aprobarea ordinii de zi de către consilierii locali :**

 **1.** Proiectul de Hotărâre nr.83 din 02.11.2022 privind participarea la Programul de realizare a pistelor de biciclete finanțat de Ministerul Mediului, Apelor și Pădurilor – A.F.M., cu investiția „ Realizare pistă pentru biciclete în Comuna Rodna , județul Bistrița – Năsăud ”.

 Urgența adoptării actului administrativ este dată de faptul că sesiunea pentru depunerea proiectelor finanțate prin „Programul de realizare a pistelor de biciclete” se deschide la data de 04.11.2022, orele 10,00 , înscrierea proiectelor în aplicație conform art.14 alin.(5) din Ghidul de finanțare se realizează în limita a 150% din bugetul alocat Programului și închiderea sesiunii se face la epuizarea fondurilor alocate.

 Ordinea de zi este aprobată cu 12 voturi „pentru”.

 **B. A fost adoptată Hotărârea Consiliului Local nr. 79 / 03.11.2022** privind participarea la Programul de realizare a pistelor de biciclete finanțat de Ministerul Mediului, Apelor și Pădurilor – A.F.M., cu investiția „Realizare pistă pentru biciclete în Comuna Rodna , județul Bistrița – Năsăud”, proiectul de hotărâre a fost adoptat prin vot deschis , în forma prezentată de inițiator cu **12 voturi „ pentru” ,** respectiv: Bauer Anton – Cristian, Boldiș Cornelia -Alexandra , Cozonac Ioan, Cozonac Lazăr, Cozonac Onisim,Domide Gherasim, Morozan Dorin – Leontin, Morozan Gherasim, Nășcan Călin – Honorius, Partene Iosif – Ioan ,Porcius Ionela – Viorica și Sîrbu Marian.

 Proiecte de hotărâre înscrise pe ordinea de zi a ședinței și respinse ( neîntrunind numărul de voturi necesare adoptării ) - nu sunt.

 Proiecte de hotărâre înscrise pe ordinea de zi a ședinței și retrase de inițiatori - nu sunt**.**

 Ședinţa se încheie la ora 17,11 .

 În conformitate cu dispoziţiile art. 11 din Legea nr.52/2003 privind transparenţa decizională în administraţia publică, republicată, minuta se va afișa la sediul Primăriei comunei Rodna şi se va publica pe site-ul propriu.

 PREŞEDINTE DE ŞEDINŢÃ, CONTRASEMNEAZÃ

 COZONAC IOAN SECRETARUL GENERAL AL COMUNEI,

 NACU RODICA